Սակայն, չնայած գործադրված ջանքերին, Հայ Յեղափոխական Դաշնակցությանը չհաջողվեց Կիլիկիայում ստեղծել կուսակցական կազմակերպությունների լայն ու կուռ ցանց, տարածել իր գաղափարական ազդեցությունը: Դրա պատճառը և՛ ֆինանսական, նյութական անբավարար միջոցներն էին, և՛ Կիլիկիայի` Արևմտյան Հայաստանից կտրված լինելը, և՛ կուսակցական գործիչների պակասը, և այն, որ ՀՅ Դաշնակցությունը, ցավոք, չուներ այն ներուժը, որ ի զորու լիներ բոլոր ճակատներում գործել նույն թափով, ծավալով և ուժգնությանբ: